Sales Jobs in Haynes, ND - Apply Now | CareerBuilder
Sales in haynes,north dakota
Gooseneck Implement SD - Lemmon Full-Time
Sales Jobs in Haynes, ND Saak van poging tot moord teen baba onttrek | Maroela Media
Saak van poging tot moord teen baba onttrek
ŉ Hof in Pakistan het Saterdag die saak van poging tot moord teen ŉ nege maande oue baba laat vaar.
Die hof sal in ŉ afsonderlike saak ondersoek hoe die polisie klagtes teen baba Mohammad Musa gelê het. Musa se gesin was glo in ŉ onderonsie betrokke met beamptes van ‘n gasmaatskappy in ŉ werkersklasbuurt in Lahore.
Die polisie het ŉ saak teen die hele familie gemaak. Die familie en ander verdagtes is daarvan beskuldig dat hulle werknemers van die gasmaatskappy met klippe bestook het.
Daar is wêreldwyd oor die saak berig wat ŉ bespotting van die Pakistanse regstelsel gemaak het. Die baba het sy longe uitgeskree terwyl sy vingerafdrukke in die hof geneem is. Sy oupa het hom later met ŉ melkbottel probeer sus.
Inspekteur Kashif Muhammad, wat by die misdaadtoneel was en die saak van poging tot moord teen die baba aanhangig gemaak het, is intussen geskors.
Die klagtes is teenstrydig met Pakistan se minimumouderdom vir kriminele aanspreeklikheid, wat in 2013 van sewe jaar oud tot 12 jaar oud verhoog is, buiten in terrorismesake.
Die polisie het Saterdag aan regter Rafaqat Ali Qamar gesê die baba word “nie meer in die saak benodig nie”.
Musa se oupa, Muhammad Yasin, het gevolglik ŉ aansoek om borgtog vir die baba teruggetrek nadat die hof die saak laat vaar het. Yasin het die polisie daarvan beskuldig dat hulle klagtes gefabriseer het, omdat hulle met ŉ opposisieparty saamspan om te sorg dat die beskuldigdes van hul eiendom uitgesit word en ŉ hofbevel bekom het om hul gasverbinding te verwyder. -SAPA
Baba in hof vir poging tot moord
Video: Duurste huis in Amerika verkoop